Budjet tasnifini qo‘llash bo‘yicha yo‘riqnomani tasdiqlash haqida

O‘zbekiston Respublikasi Budjet kodeksiga (O‘zbekiston Respublikasi qonun hujjatlari to‘plami, 2013-y., 52 (I)-son) muvofiq hamda milliy budjet tasnifini davlat moliyasi tasnifining xalqaro standartlari bilan uyg‘unlashtirish maqsadida buyuraman:
 1. Budjet tasnifini qo‘llash bo‘yicha yo‘riqnoma ilovaga muvofiq tasdiqlansin.
 2. Mazkur buyruq 2011-yil 1-yanvardan kuchga kiradi.
 Mazkur Yo‘riqnoma O‘zbekiston Respublikasi Budjet kodeksiga (O‘zbekiston Respublikasi qonun hujjatlari to‘plami, 2013-y., 52 (I)-son) muvofiq budjet tasnifini qo‘llash tartibini belgilaydi.
 1. Budjet tasnifi Davlat budjeti va davlat maqsadli jamg‘armalari budjetlaridan mablag‘ oluvchi tashkilotlarga qo‘llaniladi hamda Davlat budjeti va davlat maqsadli jamg‘armalari budjetlarini tuzish, ko‘rib chiqish, qabul qilish va ijro qilish, shuningdek Davlat budjeti va davlat maqsadli jamg‘armalari budjetlari ijrosi to‘g‘risidagi hisobotlarni tayyorlash maqsadida foydalaniladi.
 2. Budjet tasnifi budjet tizimi budjetlarining daromadlari va xarajatlarini, shuningdek Davlat budjeti taqchilligini qoplash manbalarining guruhlanishi bo‘lib, quyidagilarni o‘z ichiga oladi: 
 budjet tizimi budjetlari daromadlarining tasnifi; 
 budjet tizimi budjetlari xarajatlarining tasnifi; 
 Davlat budjeti taqchilligini qoplash manbalari tasnifi. 
 Budjet tasnifi budjet tizimi budjetlarini shakllantirish, tuzish hamda ijro etishni tizimlashtirish uchun foydalaniladi va u budjet ma’lumotlari xalqaro tasnif tizimlarining aynan shunday ma’lumotlari bilan qiyoslanishini ta’minlaydi.
 3. Budjet tasnifining asosiy prinsiplari quyidagilar hisoblanadi:
 to‘liqlilik — budjet tasnifi budjet jarayonining barcha ishtirokchilarini qamrab olishi shart;
 yagonalik — budjet tasnifi budjet jarayonining barcha ishtirokchilari tomonidan yagona budjet tasnifi qo‘llanilishi shart;
 o‘zaro muvofiqlik — budjet tasnifining kodlari bir vaqtning o‘zida budjet jarayonining har xil operatsiyalarini aks ettirish uchun qo‘llanilmasligi kerak, ya’ni budjet tasnifining har bir kodi o‘ziga xos bo‘lishi shart.
 4. Budjet tizimi budjetlari daromadlarining tasnifi (bundan buyon matnda daromadlar tasnifi deb yuritiladi) daromadlarni ularning turlari va manbalari bo‘yicha kodlashdan iborat bo‘ladi.
 5. Yigirma bir koddan iborat bo‘lgan daromadlar tasnifi tuzilmasi to‘rt qismli ko‘rinishga ega:
 budjet tizimi budjetlari mablag‘larining manbalari va darajalari tasnifi (mazkur Yo‘riqnomaning 1-ilovasi); 
 daromadlarning turlari (mazkur Yo‘riqnomaning 2-ilovasi);
 hududiy tasnif (mazkur Yo‘riqnomaning 3-ilovasi).
 6. Daromadlar tasnifi tuzilmasi quyidagi ko‘rinishga ega: 
 7. Davlat moliyasini boshqarishning Axborot tizimi (keyingi o‘rinlarda DMBAT deb yuritiladi) tatbiq etilguniga qadar O‘zbekiston Respublikasi Davlat budjeti ijrosi to‘g‘risidagi hisobotni tuzishda faqatgina “Daromadlarning turlari” kodi qo‘llaniladi.
 8. Budjet tizimi budjetlari mablag‘larining manbalari va darajalari tasnifi (1 — 6 kodlar) budjetga tushayotgan daromadlarni tegishli mablag‘lar manbalariga va ushbu budjetlar darajalariga mansubligini aniqlash maqsadida qo‘llaniladi.
 9. 7 ta raqamli daromadlarning turlari (7 — 13 kodlar) quyidagilardan iborat:
 bo‘lim;
 paragraf;
 daromad tipi.
 10. Bo‘lim daromadlarni ularning olish manbalari bo‘yicha guruhlanishini bildiradi:
 3 100 000 “Soliqlar”;
 3 200 000 “Ijtimoiy ehtiyojlarga ajratmalar/badallar”;
 3 300 000 “Grantlar”;
 3 400 000 “Boshqa daromadlar”;
 3 500 000 “Nomoliyaviy aktivlar realizatsiyasidan tushumlar”;
 3 600 000 “Moliyalashtirish manbalari bilan bog‘liq bo‘lgan tushumlar (moliyaviy aktivlar va majburiyat operatsiyalari)”;
 3 700 000 “Boshqa tushumlar”.
 11. Paragraf soliq yoki boshqa turdagi daromadlarni soliqqa tortish bazasi bo‘yicha daromadlarning guruhlanishini bildiradi.
 12. “Soliqlar” (3 100 000) quyidagi paragraflarni o‘z ichiga oladi:
 3 110 000 “Daromad, foyda va kapital o‘sishiga soliqlar”;
 3 130 000 “Mol-mulkka solinadigan soliq”;
 3 140 000 “Tovarlar va xizmatlarga soliqlar”;
 3 150 000 “Xalqaro savdo va operatsiyalarga soliqlar”;
 3 160 000 “Boshqa soliqlar”;
 13. “Ijtimoiy ehtiyojlarga ajratmalar/badallar” (3 200 000) 3 210 000 “Ijtimoiy ta’minotga ajratmalar/badallar” paragrafini o‘z ichiga oladi.
 14. “Grantlar” (3 300 000) quyidagi paragraflarni o‘z ichiga oladi:
 3 330 000 “Davlat boshqaruvi sektorining boshqa birliklaridan”.
 15. “Boshqa daromadlar” (3 400 000) quyidagi paragraflarni o‘z ichiga oladi:
 3 410 000 “Mol-mulkdan daromadlar”;
 3 420 000 “Tovarlar va xizmatlar sotilishi”;
 3 430 000 “Jarimalar, penyalar va neustoykalar”;
 3 440 000 “Ixtiyoriy transfertlar”;
 3 450 000 “Aniqlab bo‘lmaydigan va boshqa daromadlar”.
 16. “Nomoliyaviy aktivlar realizatsiyasidan tushumlar” (3 500 000) o‘z ichiga 3 510 000 “Nomoliyaviy aktivlar bo‘yicha tushumlar”ni oladi.
 17. Tegishli bo‘lim va paragrafning yanada detallashtirilishi va tavsifi mazkur Yo‘riqnomaning 2-ilovasiga muvofiq daromad tipi bo‘yicha amalga oshiriladi.
 18. Tegishli budjetning daromadlar ijrosi to‘g‘risidagi hisobotlar daromadlar tasnifining mumkin bo‘lgan barcha elementlarini qo‘llagan holda shakllantiriladi.
 Budjet tizimi budjetlari bo‘yicha tushumlarning taqsimlanishi qonunchilikka muvofiq amalga oshiriladi.
 19. Tashkiliy tasnif (14 — 16 kodlar) kelib tushayotgan daromadlarning ana shu daromadlarni ma’muriy jihatdan idora qiluvchi tegishli organga (O‘zbekiston Respublikasi Adliya vazirligi, O‘zbekiston Respublikasi Davlat soliq qo‘mitasi, O‘zbekiston Respublikasi Davlat bojxona qo‘mitasi, O‘zbekiston Respublikasi Ichki ishlar vazirligi va sh.k.) mansubligini identifikatsiyalash maqsadida qo‘llaniladi va O‘zbekiston Respublikasi Moliya vazirligi tomonidan tasdiqlanadi.
 O‘zaro hisob-kitoblar bo‘yicha yuqori (quyi) budjetning quyi (yuqori) budjet oldidagi majburiyatining qaytarilishi hisobiga quyi budjetlarga dotatsiya, subvensiya, budjet ssudalari va mablag‘lari kelib tushganda O‘zbekiston Respublikasi Moliya vazirligiga biriktirilgan koddan foydalaniladi.
 20. Hududiy tasnif (17 — 21 kodlar) kelib tushayotgan daromadlarning ushbu daromadlar shakllantirilayotgan yoxud o‘tkazib berilayotgan tegishli ma’muriy-hududiy birlikka mansubligini identifikatsiyalash maqsadida qo‘llaniladi.
 21. Budjet tizimi budjetlari xarajatlarining tasnifi (bundan buyon matnda xarajatlar tasnifi deb yuritiladi) budjet tizimi budjetlari xarajatlarini kodlashdan iborat bo‘ladi hamda davlat boshqaruvi va mahalliy o‘zini o‘zi boshqarish sektori birliklari asosiy funksiyalarini bajarishiga, ijtimoiy-iqtisodiy vazifalarni hal qilishiga budjet mablag‘larini yo‘naltirilishini aks ettiradi.
 22. Xarajatlar tasnifi quyidagilardan iborat: 
 budjet tizimi budjetlari mablag‘larining manbalari va darajalari tasnifi (mazkur Yo‘riqnomaning 1-ilovasi); 
 hududiy tasnif (mazkur Yo‘riqnomaning 3-ilovasi); 
 vazifa jihatidan tasnif (mazkur Yo‘riqnomaning 4-ilovasi); 
 iqtisodiy tasnif (mazkur Yo‘riqnomaning 5-ilovasi); 
 iqtisodiy tasnif (xarajatlar guruhi bo‘yicha) (mazkur Yo‘riqnomaning 5a-ilovasi); 
 tashkiliy tasnif. 
 23. Xarajatlar tasnifi tuzilmasi quyidagi ko‘rinishga ega: 
 24. DMBAT tatbiq etilguniga qadar xarajatlar smetasini va xarajatlar smetasi ijrosi to‘g‘risidagi hisobotni (Davlat budjeti ijrosi to‘g‘risidagi hisobotni qo‘shgan holda) tuzishda “Vazifa jihatdan tasnif”, “Tashkiliy tasnif” va “Iqtisodiy tasnif” kodlari qo‘llaniladi.
 25. Budjet tizimi budjetlari mablag‘larining manbalari va darajalari tasnifi (1 — 6 kodlar) amalga oshirilayotgan xarajatlarning qaysi mablag‘lar manbasi va budjetlar darajasiga (tegishli budjet darajasiga, davlat maqsadli jamg‘armasi turiga va sh.k.) mansubligini aniqlash maqsadida qo‘llaniladi.
 26. Vazifa jihatdan tasnif (7 — 13 kodlar) barcha budjet darajalari xarajatlari guruhlanishini o‘zida ifodalaydi hamda davlat boshqaruvi va mahalliy o‘zini o‘zi boshqarish sektori birliklari asosiy funksiyalarini bajarishiga, ijtimoiy-iqtisodiy vazifalarni hal qilishiga budjet va budjetdan tashqari mablag‘larni yo‘naltirilishini aks ettiradi.
 27. Vazifa jihatdan tasnif ikki darajadan iborat:
 Vazifa jihatdan tasnifning birinchi darajasi (bo‘limlar) davlatning asosiy vazifasini bajarish uchun moliyaviy resurslarning yo‘nalishini aks ettiradi. Kichik bo‘limlar vazifa jihatdan tasnifning ikkinchi darajasi hisoblanib, davlat vazifalarining bajarilishida budjet mablag‘larining bo‘limlar doirasidagi yo‘nalishini aniqlashtiradi. 
 Vazifa jihatdan tasnifning kichik bo‘limlarining tuzilishi davlatning asosiy vazifalarini aniqlashtirish tamoyiliga asosan qurilgan.
 Vazifa jihatdan tasnifning kodi 7 ta raqamdan iborat bo‘lib, shundan 4 ta raqam — bo‘lim, 3 ta raqam esa — kichik bo‘limdir.
 Vazifa jihatdan tasnifning bo‘limlari va kichik bo‘limlari yagona bo‘lib, budjet jarayonining barcha ishtirokchilari tomonidan O‘zbekiston Respublikasi Davlat budjetini tuzishda, tasdiqlashda va ijro qilishda foydalaniladi.
 28. 7 011 000 “Ijro etuvchi va qonunchilik organlari, budjet—moliyaviy masalalar, xalqaro munosabatlar” bo‘limi bo‘yicha davlat vakillik organlari, qonunchilik hokimiyati organlari, davlat hokimiyati organlari, fuqarolarni o‘zini o‘zi boshqarish organlarining faoliyatiga qilinadigan xarajatlar, budjet-moliyaviy masalalarga, xalqaro faoliyatga, zaxira jamg‘armalari va boshqa umumdavlat boshqaruvi organlariga xarajatlar aks ettiriladi.
 29. 7 011 100 “Davlat vakillik organlari, qonunchilik hokimiyati organlari faoliyati” kichik bo‘limi bo‘yicha O‘zbekiston Respublikasi Oliy Majlisi, Qoraqalpog‘iston Respublikasi Jo‘qorg‘i Kengesini saqlash xarajatlari, O‘zbekiston Respublikasi Oliy Majlisi Qonunchilik palatasi deputatlarining va Senati a’zolarining faoliyatini ta’minlash, Oliy Majlis palatalarining majlisiga tayyorgarlik ko‘rish va o‘tkazish bilan bog‘liq xarajatlar, shuningdek davlat hokimiyati vakillik organlari faoliyati bilan bog‘liq boshqa xarajatlar aks ettiriladi.
 30. 7 011 200 “Davlat hokimiyati organlari faoliyati” kichik bo‘limi bo‘yicha O‘zbekiston Respublikasi Prezidenti Administratsiyasi, O‘zbekiston Respublikasi Vazirlar Mahkamasi, Qoraqalpog‘iston Respublikasi Vazirlar Kengashi, hokimliklar, hokimliklar boshqarmalari va bo‘limlarini saqlash xarajatlari, shuningdek boshqa toifalarga kiritilmagan davlat hokimiyati organlarini saqlash xarajatlari aks ettiriladi.
 31. 7 011 300 “Budjet-moliyaviy masalalar” kichik bo‘limi bo‘yicha Moliya vazirligi va uning hududiy bo‘linmalari, Iqtisodiy taraqqiyot va kambag‘allikni qisqartirish vazirligi va uning hududiy bo‘linmalari, Davlat soliq qo‘mitasi va uning hududiy bo‘linmalari, Davlat bojxona qo‘mitasi va uning hududiy bo‘linmalarini saqlash xarajatlari, shuningdek Davlat aktivlarini boshqarish, transformatsiya va xususiylashtirish jamg‘armasi va boshqa toifalarga kiritilmagan budjet-moliyaviy masalalar bilan bog‘liq xarajatlar aks ettiriladi.
 32. 7 011 400 “Fuqarolarni o‘zini o‘zi boshqarish organlarining faoliyati” kichik bo‘limi bo‘yicha shaharcha, qishloq va ovullarda, shuningdek ular tarkibidagi mahallalarda hamda shaharlardagi mahallalarda fuqarolarning yig‘inlarini saqlash xarajatlari aks ettiriladi.
 33. 7 011 900 “Umumdavlat boshqaruvining boshqa organlarining faoliyati” kichik bo‘limi bo‘yicha davlat zaxirasiga g‘amlash, oziq-ovqat mahsulotlari zaxiralarini yaratish xarajatlari hamda 7 011 100 — 7 011 500 kichik bo‘limlarida ko‘rsatilmagan boshqa davlat boshqaruvi organlariga xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 34. 7 012 000 “Xalqaro faoliyat” bo‘limi bo‘yicha xalqaro munosabatlar, rivojlanayotgan mamlakatlar va o‘tish iqtisodiyotidagi mamlakatlarga iqtisodiy yordam, xalqaro tashkilotlar orqali ko‘rsatiladigan iqtisodiy yordam va boshqa toifalarga kiritilmagan xalqaro faoliyatning boshqa masalalari bo‘yicha xarajatlar aks ettiriladi.
 35. 7 012 100 “Xalqaro munosabatlar” kichik bo‘limi bo‘yicha Tashqi ishlar vazirligi, Respublikaning chet eldagi elchixonalari, vakolatxonalari, konsulxonalari, agentliklari va boshqa diplomatik muassasalarini saqlash xarajatlari, xalqaro tashkilotlarga a’zolik badali to‘lovi bo‘yicha Mustaqil Davlatlar Hamdo‘stligi (MDH) ning davlatlararo tashkilotlarini moliyalashtirish xarajatlari, shuningdek xalqaro munosabatlarni ta’minlaydigan va boshqa toifalarga kiritilmagan xalqaro munosabatlarni ta’minlovchi boshqa tashkilotlar xarajatlari aks ettiriladi.
 36. 7 012 200 “Rivojlanayotgan mamlakatlarga va o‘tish iqtisodiyotidagi mamlakatlarga iqtisodiy yordam” kichik bo‘limi bo‘yicha O‘zbekiston Respublikasi Hukumatining chet davlat Hukumatlariga kredit berish va chet davlatlarga beg‘araz yordam ko‘rsatish bilan bog‘liq xarajatlari aks ettiriladi.
 37. 7 012 300 “Xalqaro tashkilotlar orqali ko‘rsatiladigan iqtisodiy yordam” kichik bo‘limi bo‘yicha xalqaro, mintaqaviy yoki boshqa xalqaro tashkilotlar iqtisodiy rivojlanish jamg‘armalariga badallari aks ettiriladi.
 38. 7 012 900 “Boshqa toifalarga kiritilmagan xalqaro faoliyatning boshqa masalalari” kichik bo‘limi bo‘yicha boshqa toifalarga kiritilmagan xalqaro faoliyat bilan bog‘liq xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 39. 7 013 000 “Umumiy xizmatlar” bo‘limi bo‘yicha kadr xizmatining umumiy masalalariga, umumiy vazifadagi rejalashtirish xizmati va statistika xizmatiga, arxiv muassasalari va boshqa umumiy xizmatlar faoliyatiga xarajatlar aks ettiriladi.
 40. 7 013 100 “Kadrlar xizmatining umumiy masalalari” kichik bo‘limi bo‘yicha kadrlar siyosati bo‘yicha masalalar va kadrlar xizmati bilan bog‘liq boshqa xarajatlar aks ettiriladi.
 41. 7 013 200 “Umumiy ahamiyatdagi rejalashtirish xizmati va statistika xizmatlari” kichik bo‘limi bo‘yicha statistik ishlarni amalga oshirish uchun davlat buyurtmasi bo‘yicha xarajatlar aks ettiriladi.
 42. 7 013 300 “Arxiv muassasalarining faoliyati” kichik bo‘limi bo‘yicha arxiv muassasalarini saqlash xarajatlari aks ettiriladi.
 43. 7 013 900 “Boshqa umumiy xizmatlar” kichik bo‘limi bo‘yicha Qabullar uylari, O‘zbekiston Respublikasi Moliya vazirligi huzuridagi ma’muriy binodan foydalanish bo‘yicha boshqarmani saqlash xarajatlari, shuningdek boshqa xarajatlar aks ettiriladi.
 44. 7 014 000 “Fundamental tadqiqotlar” bo‘limi bo‘yicha aniq amaliy yoki tajriba maqsadiga erishishni ko‘zda tutmaydigan, hodisalarning asoslari va kuzatiladigan dalillar haqida yangi bilimlar olishga yo‘naltirilgan fundamental tadqiqotlarni qo‘llab-quvvatlash xarajatlari, O‘zbekiston Respublikasi Innovatsion rivojlanish vazirligini saqlash xarajatlari, shuningdek, maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 45. 7 015 000 “Umumiy ahamiyatdagi Davlat xizmatlari bilan bog‘liq ilmiy-tadqiqot va tajriba-konstruktorlik ishlari” bo‘limi bo‘yicha fanga xizmat qiluvchi noyob obyektlar va muassasalar, katta ilmiy va investitsion loyihalarni ekspertizadan o‘tkazish, umumiy ahamiyatdagi davlat xizmatlari funksiyalarini bajarishga ta’sir ko‘rsatadigan ilmiy-texnik dasturlar va innovatsion ishlanmalarning ustuvor yo‘nalishlariga xarajatlar, boshqa xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 46. 7 016 000 “Boshqa toifalarga kiritilmagan umumiy ahamiyatdagi davlat xizmatlari” bo‘limi bo‘yicha saylov va referendumlar o‘tkazish, bir yo‘la to‘lanadigan davlat rag‘batlantirish va mukofotlarini to‘lash, davlat ulushlarini boshqarish bo‘yicha xizmatlar to‘lovi, siyosiy partiyalarning nizom bo‘yicha faoliyatini moliyalashtirish xarajatlari, kapital qo‘yilmalar va boshqa umumiy xizmatlar bo‘yicha xarajatlar aks ettiriladi.
 47. 7 016 100 “Saylov va referendumlar o‘tkazish xarajatlari” kichik bo‘limi bo‘yicha tegishli xalq deputatlari Kengashlariga saylovlarni, referendumlarni va O‘zbekiston Respublikasi Prezidenti saylovini o‘tkazish, shuningdek O‘zbekiston Respublikasi Markaziy saylov komissiyasini saqlash xarajatlari aks ettiriladi. 
 48. 7 016 200 “Bir yo‘la beriladigan davlat rag‘batlantirish va mukofotlarini to‘lash xarajatlari” kichik bo‘limi bo‘yicha davlat mukofotlari, davlat rag‘batlantirishlari bilan taqdirlanishi, O‘zbekiston Respublikasi Hukumati qarori bo‘yicha bir yo‘la mukofotlarni to‘lash bilan bog‘liq xarajatlar aks ettiriladi.
 49. 7 016 300 “Davlat ulushlarini boshqarish bo‘yicha xizmatlar to‘lovi” kichik bo‘limi bo‘yicha davlat ulushini boshqarish bo‘yicha davlat ishonchli vakillarining xizmatlariga xarajatlar aks ettiriladi.
 50. 7 016 400 “Siyosiy partiyalarning nizom bo‘yicha faoliyatini moliyalashtirish xarajatlari” kichik bo‘limi bo‘yicha siyosiy partiyalarning nizom bo‘yicha faoliyatini moliyalashtirishga siyosiy partiyalarga ajratilgan mablag‘lar ko‘rsatiladi.
 51. 7 016 800 “Kapital qo‘yilmalar” kichik bo‘limi bo‘yicha budjet ajratmalari, budjet ssudalari, shuningdek boshqa manbalar hisobidan kapital qo‘yilmalar bo‘yicha xarajatlar aks ettiriladi.
 52. 7 016 900 “Boshqa umumiy xizmatlar” kichik bo‘limi bo‘yicha boshqa kichik bo‘limlarga kiritilmagan xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 53. 7 017 000 “Davlat qarzlari bilan bog‘liq operatsiyalar” bo‘limi bo‘yicha davlatning ichki va tashqi qarzlariga xizmat ko‘rsatish bo‘yicha xarajatlar, shuningdek O‘zbekiston Respublikasi tomonidan kafolatlangan majburiyatlarning bajarilishi bo‘yicha xarajatlar aks ettiriladi.
 54. 7 017 100 “Davlat ichki qarzlariga xizmat ko‘rsatish” kichik bo‘limi bo‘yicha O‘zbekiston Respublikasining 1992-yildagi 12 foizli ichki yutuqli zayomlari, 1982-yildagi Davlat ichki yutuqli zayomlari, 1990-yildagi Davlat maqsadli foizsiz zayomlari va g‘azna majburiyatlari, 1990-yildagi korxonalar, tashkilotlar va aholi o‘rtasida joylashtirilgan O‘zbek zayomlari, aholi o‘rtasida joylashtirilgan Davlat maqsadli foizsiz zayomlari, davlat, kooperativ va boshqa jamoat korxonalari va tashkilotlari hamda kredit muassasalari o‘rtasida joylashtirilgan 1990-yildagi 5 foizli Davlat ichki zayomlari, davlat qisqa va o‘rta muddatli majburiyatlari bo‘yicha xarajatlar, ssudalar bo‘yicha to‘lovlari, shuningdek boshqa toifalarga kiritilmagan davlat ichki qarzlariga xizmat ko‘rsatish xarajatlari aks ettiriladi. 
 55. 7 017 200 “Davlat tashqi qarzlariga xizmat ko‘rsatish” kichik bo‘limi bo‘yicha O‘zbekiston Respublikasi Hukumati tomonidan chet davlatlar hukumatlaridan olingan kreditlar, O‘zbekiston Respublikasi kafolati asosida olingan kreditlar, boshqa kichik bo‘limlarga kiritilmagan tashqi qarzlarga xizmat ko‘rsatish bo‘yicha xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 56. 7 018 000 “Turli darajadagi davlat boshqaruv organlari o‘rtasidagi umumiy tusdagi transfertlar va qarz olishlar” bo‘limi bo‘yicha ssudalar, dotatsiyalar, subvensiyalar, boshqa budjetlar va jamg‘armalarga o‘tkazib beriladigan mablag‘lar, shuningdek davlat soliq va daromadlaridan ajratmalar aks ettiriladi.
 57. 7 018 100 “Ssudalar” kichik bo‘limi bo‘yicha turli darajadagi budjetlar, davlat maqsadli va boshqa budjetdan tashqari jamg‘armalari hamda rezident-yuridik shaxslarga beriladigan ssudalar aks ettiriladi.
 58. 7 018 200 “Dotatsiyalar” kichik bo‘limi bo‘yicha Qoraqalpog‘iston Respublikasi budjetiga, viloyatlar va Toshkent shahar mahalliy budjetlariga, tumanlar va shaharlar budjetlariga hamda jamg‘armalarga beriladigan dotatsiyalar aks ettiriladi.
 59. 7 018 300 “Subvensiyalar” kichik bo‘limi bo‘yicha Qoraqalpog‘iston Respublikasi budjetiga, viloyatlar va Toshkent shahar mahalliy budjetlariga, tumanlar va shaharlar budjetlariga turli xil maqsadlar uchun beriladigan subvensiyalar, shuningdek O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasidan beriladigan subvensiyalar aks ettiriladi.
 60. 7 018 500 “Boshqa budjet va jamg‘armalarga beriladigan mablag‘lar” kichik bo‘limi bo‘yicha:
 o‘zaro hisob-kitoblar bo‘yicha O‘zbekiston Respublikasi respublika budjetiga, Qoraqalpog‘iston Respublikasi respublika budjetiga, viloyatlar viloyat budjetlariga va Toshkent shahri shahar budjetiga hamda tumanlar va shaharlar budjetlariga beriladigan mablag‘lar;
 Davlat maqsadli va budjetdan tashqari jamg‘armalariga beriladigan mablag‘lar;
 yuqori budjetga o‘tkaziladigan mablag‘lar;
 yuqori budjetlarga beriladigan daromadlarining ortiqcha summalari;
 O‘zbekiston Respublikasi respublika budjetidan Qoraqalpog‘iston Respublikasi respublika budjetiga, viloyatlar viloyat budjetlariga va Toshkent shahri shahar budjetiga beriladigan daromadlar; 
 Qoraqalpog‘iston Respublikasi respublika budjetidan, viloyatlar viloyat budjetlaridan va Toshkent shahri shahar budjetidan tumanlar va shaharlar budjetlariga beriladigan daromadlar; 
 erkin qoldiqlar hisobidan o‘zaro hisob-kitoblar bo‘yicha Qoraqalpog‘iston Respublikasi respublika budjetiga, viloyatlar viloyat budjetlariga va Toshkent shahri shahar budjetiga beriladigan mablag‘lar;
 erkin qoldiqlar hisobidan o‘zaro hisob-kitob bo‘yicha tuman va shaharlar budjetlariga beriladigan mablag‘lar;
 O‘zbekiston Respublikasi Bandlik va mehnat munosabatlari vazirligiga beriladigan mablag‘lar; 
 Qoraqalpog‘iston Respublikasi Bandlik va mehnat munosabatlari vazirligi, viloyatlar va Toshkent shahar Bandlik bosh boshqarmalariga beriladigan mablag‘lar; 
 tuman (shahar) Bandlikka ko‘maklashish markazlariga beriladigan mablag‘lar; 
 O‘zbekiston Respublikasi respublika budjetining prognozdan ortiqcha daromadlarini quyi turuvchi budjetlar xarajatlariga yo‘naltirish;
 aylanma kassa mablag‘larini to‘ldirish uchun mablag‘lar.
 prognozdan ortiqcha tushgan mablag‘lar hisobidan tumanlar va shaharlar budjetlariga beriladigan mablag‘lar; 
 prognozdan ortiqcha tushgan mablag‘lar hisobidan Qoraqalpog‘iston Respublikasi respublika budjetiga, viloyatlar viloyat budjetlariga va Toshkent shahri shahar budjetlariga beriladigan mablag‘lar.
 61. 7 018 600 “Davlat soliq va daromadlaridan ajratmalar” kichik bo‘limi bo‘yicha qo‘shilgan qiymat solig‘idan, yuridik shaxslar foyda solig‘idan ajratmalar, soliqlar va yig‘imlar, shuningdek narx o‘rtasidagi farq summalaridan ajratmalar aks ettiriladi.
 62. 7 019 000 “Boshqa xarajatlar” bo‘limi bo‘yicha chegirilgan rejali mablag‘lar xarajatlari, shuningdek “Davlat moliyasini boshqarishni isloh qilish” loyihasini tayyorlash va amalga oshirish xarajatlari, tijorat banklarining ustav kapitallarini shakllantirish uchun mablag‘lar, moliyaviy tashkilotlar kapitalida ishtirok etish bilan bog‘liq xarajatlar, vaqtinchalik bo‘sh turgan mablag‘larni depozit omonatlari va boshqa aktivlarga joylashtirish hamda maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 63. 7 020 000 “Mudofaa” bo‘limi bo‘yicha qurolli kuchlar, fuqaro mudofaasi, xorijiy harbiy yordam, mudofaa sohasida ilmiy-tadqiqot, tajriba-konstruktorlik ishlari hamda boshqa toifalarga kiritilmagan boshqa masalalar uchun xarajatlar aks ettiriladi.
 64. 7 021 000 “Qurolli kuchlar” bo‘limida O‘zbekiston Respublikasi Mudofaa vazirligi va uning hududiy bo‘linmalarini saqlash, mudofaa uchun mutaxassislarni tayyorlash va mudofaaga yordam beruvchi “Vatanparvar” tashkilotining boshqa xarajatlari, safarbarlik zaxiralariga g‘amlash va “O‘zdavzaxira” boshqaruv apparati va uning tarkibiy bo‘linmalarini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 65. 7 022 000 “Fuqarolar mudofaasi” bo‘limi bo‘yicha O‘zbekiston Respublikasi favqulodda vaziyatlar bo‘yicha organlarini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 66. 7 023 000 “Xorijiy harbiy yordam” bo‘limi bo‘yicha xorijiy davlatlarga harbiy yordam ko‘rsatish bo‘yicha xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 67. 7 024 000 “Mudofaa sohasida ilmiy-tadqiqot, tajriba-konstruktorlik ishlari” bo‘limida mudofaa sohasidagi tadqiqot va amaliy ishlar bo‘yicha xarajatlar, jumladan, fanga xizmat qiluvchi noyob obyektlar va muassasalarga, katta ilmiy va investitsion loyihalarni ekspertizadan o‘tkazish, mudofaa sohasidagi ilmiy-texnik dasturlar va innovatsion ishlanmalarning ustuvor yo‘nalishlariga xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi. 
 68. 7 029 000 “Boshqa toifalarga kiritilmagan mudofaa masalalari” bo‘limi bo‘yicha mudofaa uchun kapital qo‘yilmalar, jumladan, budjet ajratmalari, budjet ssudalari va boshqa manbalar hisobidan kapital qo‘yilmalar, shuningdek boshqa xarajatlar aks ettiriladi.
 69. 7 030 000 “Jamoat tartibi va xavfsizligi” bo‘limi bo‘yicha ichki xavfsizlik, yong‘inga qarshi himoya, sud hokimiyati, davlat xavfsizlik organlari, chegara xizmati organlari, adliya organlari, prokuratura organlari, jamoat tartibi va xavfsizligi masalalari bilan bog‘liq ilmiy-tadqiqot, tajriba-konstruktorlik ishlari va boshqa toifalarga kiritilmagan jamoat tartibi va xavfsizligi masalalari xarajatlari aks ettiriladi.
 70. 7 031 000 “Ichki xavfsizlik bo‘yicha xarajatlar” bo‘limi bo‘yicha O‘zbekiston Respublikasi Ichki ishlar vazirligini, O‘zbekiston Respublikasi Ichki ishlar vazirligining jazoni ijro etish Bosh boshqarmasini, O‘zbekiston Respublikasi Ichki ishlar vazirligining moddiy-texnik va harbiy ta’minot Boshqarmasini, voyaga yetmaganlar ishi bilan shug‘ullanuvchi inspeksiyalarni, daydilik va tilamchilik uchun ushlangan shaxslarning qabul-taqsimotxonalarini, yo‘l-patrul xizmati bo‘linmalarini, ma’muriy hibsga olinganlarni tashish bo‘linmalarini, profilaktika inspektorlarini, ma’muriy tartibda hibsga olingan shaxslarni saqlash uchun maxsus qabul-taqsimotxonalar, ichki ishlar organlarining maxsus safdagi bo‘linmalarini, xatlangan mol-mulklar omborxonasini, manzil-ma’lumotnoma byurolarini, voyaga yetmaganlar huquqbuzarliklarining oldini olish bo‘limlari va bo‘linmalari (guruhlari), markazlashtirilgan buxgalteriyalarni saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 71. 7 032 000 “Yong‘inga qarshi himoya” bo‘limida O‘zbekiston Respublikasi Favqulodda vaziyatlar vazirligining Davlat yong‘in xavfsizligi xizmatini saqlash xarajatlari aks ettiriladi.
 72. 7 033 000 “Sud hokimiyati” bo‘limida O‘zbekiston Respublikasi Konstitutsiyaviy sudi, O‘zbekiston Respublikasi Oliy sudi, harbiy sudlar, Qoraqalpog‘iston Respublikasi sudi, viloyatlar va Toshkent shahar sudlari, Qoraqalpog‘iston Respublikasi ma’muriy sudi, viloyatlar va Toshkent shahar ma’muriy sudlari, fuqarolik ishlari bo‘yicha tumanlararo, tuman, shahar sudlari, jinoyat ishlari bo‘yicha tuman, shahar sudlari, tumanlararo, tuman, shahar iqtisodiy sudlari va tumanlararo ma’muriy sudlar, O‘zbekiston Respublikasi Sudyalar oliy kengashini va O‘zbekiston Respublikasi Sudyalar oliy kengashi huzuridagi Sudyalar oliy maktabini, adliya organlari va O‘zbekiston Respublikasi Oliy Majlisining Inson huquqlari bo‘yicha vakili (ombudsman) kotibiyatini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 73. 7 034 000 “Davlat xavfsizligi organlari” bo‘limida O‘zbekiston Respublikasi Davlat xavfsizlik xizmatini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 74. 7 035 000 “Chegara xizmati organlari” bo‘limida O‘zbekiston Respublikasi Davlat xavfsizlik xizmatining Davlat chegaralarini himoya qiluvchi qo‘mitasini saqlash, O‘zbekiston Respublikasining chegara hududlarida tartibni saqlashda qatnashadigan shaxslarning ish haqiga qo‘shimchalarni to‘lash va “Chegara posboni” guruhlarini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 75. 7 036 000 “Prokuratura organlari” bo‘limida O‘zbekiston Respublikasi Bosh prokuraturasini, Qoraqalpog‘iston Respublikasi, viloyatlar va Toshkent shahar prokuraturalarini, tumanlar (shaharlar) va boshqa prokuraturalarni, O‘zbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti Markaziy apparatini hamda uning joylardagi bo‘linmalarini, O‘zbekiston Respublikasi Bosh prokuraturasi huzuridagi Majburiy ijro byurosini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 76. 7 038 000 “Jamoat tartibi va xavfsizligi masalalari bilan bog‘liq ilmiy-tadqiqot, tajriba-konstruktorlik ishlari” bo‘limida jamoat tartibi va xavfsizligi sohasidagi ilmiy va amaliy tadqiqotlar bo‘yicha xarajatlar, jumladan, jamoat tartibi va xavfsizligi sohasidagi fanga xizmat qiluvchi noyob obyektlar va muassasalar, katta ilmiy va investitsion loyihalarni ekspertizadan o‘tkazish, ilmiy-texnik dasturlarning ustuvor yo‘nalishlari va innovatsion ishlanmalar xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 77. 7 039 000 “Boshqa toifalarga kiritilmagan jamoat tartibi va xavfsizligi masalalari” bo‘limi bo‘yicha kapital qo‘yilmalarga xarajatlar, jumladan, budjet ajratmalari, budjet ssudalari va boshqa manbalar hisobidan kapital qo‘yilmalar, shuningdek Davlat personallashtirish markazini, O‘zbekiston Respublikasi Vazirlar Mahkamasi huzuridagi Narkotik moddalarni nazorat qilish milliy axborot-tahlil markazini saqlash xarajatlari va boshqa xarajatlar aks ettiriladi.
 78. 7 040 000 “Iqtisodiy masalalar” bo‘limi bo‘yicha umumiqtisodiy va tijorat masalalariga, jumladan ishchi kuchiga oid umumiy masalalarga, qishloq va o‘rmon xo‘jaligi, baliqchilik va ovchilik xarajatlari, yoqilg‘i va energetika, konchilik sanoati, qayta ishlash sanoati va qurilish, transport, informatika va aloqa, iqtisodiy faoliyatning boshqa tarmoqlari, iqtisodiy masalalar bilan bog‘liq ilmiy-tadqiqot, tajriba-konstruktorlik ishlanmalari hamda boshqa toifalarga kiritilmagan iqtisodiy masalalarga xarajatlari aks ettiriladi.
 79. 7 041 000 “Umumiqtisodiy va tijorat masalalari, jumladan ishchi kuchiga oid umumiy masalalar” bo‘limida umumiqtisodiy va tijorat masalalariga, jumladan O‘zbekiston Respublikasi Investitsiyalar va tashqi savdo vazirligi va uning hududiy boshqarmalari, tuman (shaxar) bo‘limlarini, O‘zbekiston Respublikasi Davlat aktivlarini boshqarish agentligi va uning hududiy boshqarmalarini hamda O‘zbekiston Respublikasi Investitsiyalar va tashqi savdo vazirligi huzuridagi Xorijiy investitsiyalarni jalb etish agentligini saqlash xarajatlari, shuningdek tijorat banklarida kredit liniyalari ochish yo‘li bilan ishchi o‘rinlarini saqlab qolish va yaratish uchun kreditlar berish, barcha darajadagi mehnat organlarini joylashtirish uchun binolarni qurish va rekonstruksiya qilish, ularni moddiy-texnik ta’minlash, Ishsiz va band bo‘lmagan aholini kasb-hunarga o‘qitish mintaqaviy markazlarini saqlash, ishchi kuchi bilan bog‘liq boshqa xarajatlar va maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 80. 7 042 000 “Qishloq xo‘jaligi, o‘rmon xo‘jaligi, baliqchilik va ovchilik” bo‘limida: 
 qishloq xo‘jaligi, jumladan, O‘zbekiston Respublikasi Qishloq xo‘jaligi vazirligini saqlash, qishloq xo‘jaligi o‘simliklari zararkunandalariga qarshi kurashish xizmati, veterinar laboratoriyalar, urug‘chilik inspeksiyalari “Agrokimyo stansiyasi” MChJ, yerlarni qayta tiklash ishlari bo‘yicha to‘lov, hayvon kasalliklariga qarshi kurash stansiyalari, chigirtka va qizil kapalakka qarshi profilaktika va kurashish bo‘yicha chora-tadbirlar, epizootik kasalliklarga qarshi tadbirlar, shuningdek hosildorligi past yerlarda davlat ehtiyojlari uchun qishloq xo‘jaligi mahsulotlarini yetishtiruvchi fermer xo‘jaliklarini moliyaviy qo‘llab-quvvatlashga hamda boshqa xarajatlar; 
 O‘zbekiston Respublikasi O‘rmon xo‘jaligi davlat qo‘mitasini saqlash, tabiat bog‘lari va o‘rmon xo‘jaliklari xarajatlari;
 baliqchilik va ovchilik; 
 suv xo‘jaligi, jumladan, O‘zbekiston Respublikasi Suv xo‘jaligi vazirligini saqlash, suv xo‘jaligi tashkilotlari, qutqaruv xizmati, suvdagi stansiya va postlari, Sug‘oriladigan yerlarni meliorativ holatini yaxshilash davlat dasturida nazarda tutilgan ishlar, shuningdek boshqa xarajatlar va maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 81. 7 043 000 “Yoqilg‘i va energetika” bo‘limida ko‘mir va boshqa turdagi qattiq mineral yoqilg‘i, neft va tabiiy gaz, yadro yonilg‘isi, yoqilg‘ining boshqa turlari, elektr energiya va boshqa energiya ishlab chiqarishga, shuningdek, issiqlik ta’minoti tizimi tashkilotlari xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 82. 7 044 000 “Konchilik sanoati, qayta ishlash sanoati va qurilish” bo‘limida mineral resurslarni qazish, mineral yoqilg‘i bundan mustasno, qayta ishlash sanoati, arxitektura va qurilish bo‘yicha tadbirlar, O‘zbekiston Respublikasi Qurilish vazirligini va uning hududiy bo‘linmalarini saqlash xarajatlari, maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 83. 7 045 000 “Transport” bo‘limida avtomobil yo‘llari transporti, umumiy foydalanishdagi, xalqaro ahamiyatga ega bo‘lgan, davlat ahamiyatiga ega bo‘lgan, mahalliy ahamiyatga ega bo‘lgan, ishlab chiqarish ahamiyatiga ega bo‘lgan avtomobil yo‘llarini loyihalashtirish, rekonstruksiya qilish, kapital va o‘rtacha ta’mirlash, saqlash va qishki saqlash, ko‘kalamzorlashtirish xarajatlari, shahar va tuman obodonlashtirish boshqarmalarining shahar, tuman markazlari, xo‘jaliklararo qishloq va shahar posyolkalari avtomobil yo‘llarini ta’mirlash xarajatlari, suv, temir yo‘l, havo transporti, quvurlar va boshqa transport tizimlari xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 84. 7 046 000 “Informatika va aloqa” bo‘limida aloqa tashkilotlarini qo‘llab-quvvatlash va informatika bo‘yicha tadbirlar xarajatlari, jumladan, O‘zbekiston Respublikasi Axborot texnologiyalari va kommunikatsiyalarini rivojlantirish vazirligi xarajatlari, shuningdek, maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 85. 7 047 000 “Iqtisodiy faoliyatning boshqa tarmoqlari” bo‘limida mehmonxonalar va restoranlar, turizm va ko‘p maqsadli rivojlantirish loyihalarini qo‘llab-quvvatlash xarajatlari, shuningdek, maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 86. 7 048 000 “Iqtisodiy masalalar bilan bog‘liq ilmiy-tadqiqot, tajriba-konstruktorlik ishlari” bo‘limida umumiqtisodiy va tijorat masalalari bilan bog‘liq fanga xizmat qiluvchi noyob obyektlar va muassasalar, katta ilmiy va investitsion loyihalarni ekspertizadan o‘tkazish, ilmiy-texnik dasturlarning ustuvor yo‘nalishlari va innovatsion ishlanmalar, jumladan ishchi kuchi, qishloq xo‘jaligi, o‘rmon xo‘jaligi, baliqchilik va ovchilik, yoqilg‘i va energetika, konchilik sanoati, qayta ishlash sanoati va qurilish, transport, aloqa va iqtisodiyotning boshqa tarmoqlari bilan bog‘liq umumiy masalalar xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 87. 7 049 000 “Boshqa toifalarga kiritilmagan iqtisodiy masalalar” bo‘limida standartlashtirish va sertifikatlash, topograf-geodezik, kartografik va kadastr ishlari, davlat shaharsozlik kadastrini yuritish, kapital qo‘yilmalar, Turkmanistonga haq to‘lash evaziga yerdan foydalanish to‘lovlari, yer tuzish va yer-kadastr ishlari, yer egalari va yerdan foydalanuvchilar huquqlarining buzilishi sababli ko‘rilgan zararlarni qoplash, yer egalari va yerdan foydalanuvchilarga ularning aybi bo‘lmagan holda buzilgan yerlarni qayta tiklash uchun mablag‘lar, ayrim tashkilotlarga nol darajali stavkani qo‘llash natijasida hosil bo‘lgan qo‘shilgan qiymat solig‘ining ortiqcha summasini qoplashga maqsadli xarajatlar, O‘zbekistonda Yevropa Ittifoqi Komissiyasining texnikaviy yordamini muvofiqlashtirish byurosini saqlash xarajatlari, boshqa toifalarga kiritilmagan xarajatlar.
 88. 7 050 000 “Atrof muhitni muhofaza qilish” bo‘limi bo‘yicha chiqindilarni yig‘ish va yo‘qotishni tashkillashtirish, oqova suvlarni tozalash va yo‘qotish, atrof muhitni ifloslantirishga qarshi kurash, biologik rangbaranglikni va landshaftni muhofaza qilishni, tabiatni muhofaza qilish sohasidagi ilmiy-tadqiqot, tajriba-konstruktorlik ishlari, shuningdek boshqa toifalarga kiritilmagan atrof muhitni muhofaza qilish masalalari xarajatlari aks ettiriladi. 
 89. 7 056 000 “Boshqa toifalarga kiritilmagan atrof muhitni muhofaza qilish masalalari” bo‘limida O‘zbekiston Respublikasi Ekologiya va atrof-muhitni muhofaza qilish davlat qo‘mitasi markaziy apparatini saqlash xarajatlari, davlat qo‘riqxonalari, kapital qo‘yilmalar va boshqa xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 90. 7 060 000 “Uy-joy va kommunal xizmatlar” bo‘limi bo‘yicha uy-joy qurilishi, kommunal rivojlantirish, suv ta’minoti, ko‘chalarni yoritish, shahar va tumanlarni obodonlashtirish, uy-joy va kommunal xo‘jaligi sohasidagi ilmiy-tadqiqot, tajriba-konstruktorlik ishlari, shuningdek boshqa toifalarga kiritilmagan uy-joy va kommunal xizmatlari to‘lovi xarajatlari aks ettiriladi.
 91. 7 061 000 “Uy-joy qurilishi” bo‘limi bo‘yicha sertifikatli uy-joy qurilishini rivojlantirish xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 92. 7 062 000 “Kommunal rivojlantirish” bo‘limida kommunal rivojlantirish xarajatlari, xususan, shaharlar, qishloqlar, tuman markazlari, shahar posyolkalari va boshqa aholi punktlarida drenaj ishlari bilan bog‘liq xarajatlar, shuningdek, maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 93. 7 063 000 “Suv ta’minoti” bo‘limida suv bilan ta’minlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar xarajatlari aks ettiriladi.
 94. 7 064 000 “Ko‘chalarni yoritish” bo‘limi bo‘yicha shaharlar, tuman qishloq markazlari, shahar posyolkalari va boshqa aholi punktlari ko‘chalarining tashqi yoritish tarmoqlarini saqlash va foydalanish xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 95. 7 065 000 “Obodonlashtirish” bo‘limi bo‘yicha shaharlar, tuman va qishloq markazlari, shahar posyolkalari va boshqa aholi punktlarini obodonlashtirish xarajatlari, shaharlar, tuman va qishloq markazlari, shaharchalar va boshqa aholi punktlaridagi dafn etish joylarini saqlash va obodonlashtirish xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 96. 7 068 000 “Uy-joy va kommunal xo‘jaligi sohasidagi ilmiy-tadqiqot, tajriba-konstruktorlik ishlari” bo‘limida uy-joy va kommunal xo‘jaligi sohasidagi ilmiy va amaliy tadqiqot xarajatlari, jumladan, uy-joy va kommunal xo‘jaligi sohasidagi fanga xizmat qiluvchi noyob obyektlar va muassasalar, katta ilmiy va investitsion loyihalarni ekspertizadan o‘tkazish, ilmiy-texnik dasturlarning ustuvor yo‘nalishlari va innovatsion ishlanmalar xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 97. 7 069 000 “Boshqa toifalarga kiritilmagan uy-joy va kommunal xizmatlari” bo‘limida budjet ajratmalari, budjet ssudalari va boshqa manbalar hisobidan kapital qo‘yilmalar xarajatlari, jumladan boshqa xarajatlar, shahar va qishloq aholi punktlarining bosh rejalarini ishlab chiqish bo‘yicha tadbirlarni o‘z ichiga oluvchi boshqa xarajatlar va maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 98. 7 070 000 “Sog‘liqni saqlash” bo‘limi bo‘yicha tibbiyot buyumlari, asbob-uskunalari va apparatlarini sotib olish, umumiy sohadagi tibbiyot va kasalxonalar xizmatlari, ambulatoriya hamda maxsus ambulator-poliklinik xizmatlari, tez yordam va kechiktirib bo‘lmaydigan tibbiy yordam muassasalari va qon quyish muassasalarining xizmatlari, tug‘ruqxonalar va bolalar uylari (onalik va bolalikni himoya qilish) xizmatlari, sanatoriyalar va bemorlarni davolovchi uylar hamda sog‘liqni saqlash sohasidagi boshqa xizmatlar, sanitariya-epidemiologiya xizmati, sog‘liqni saqlash sohasidagi ilmiy-tadqiqot, tajriba-konstruktorlik ishlari, boshqa toifalarga kiritilmagan sog‘liqni saqlash masalalari xarajatlari aks ettiriladi.
 99. 7 071 000 “Tibbiyot buyumlari, asbob-uskunalari va apparatlari” bo‘limida farmatsevtika mahsulotlari va boshqa buyumlar, shuningdek, davolash asbob-uskunalari va apparatlarni sotib olish xarajatlari aks ettiriladi.
 100. 7 072 000 “Ambulatoriya xizmatlari” bo‘limi bo‘yicha umumiy sohadagi tibbiyot xizmatlari, maxsus ambulator-poliklinika xizmatlari hamda tez va kechiktirib bo‘lmaydigan yordam xizmatlari va qon quyish muassasalari xizmatlarining xarajatlari aks ettiriladi.
 101. 7 073 000 “Kasalxonalar xizmatlari” bo‘limi bo‘yicha umumiy sohadagi kasalxonalar xizmati, ixtisoslashgan kasalxona muassasalari, tug‘ruqxonalar va bolalar uylari, sanatoriylar va tuzalayotgan bemorlar uchun uylarning xizmatlarining xarajatlari aks ettiriladi.
 102. 7 074 000 “Sog‘liqni saqlash sohasidagi boshqa xizmatlar” bo‘limi bo‘yicha O‘zbekiston Respublikasi Sanitariya-epidemiologik osoyishtalik va jamoat salomatligi xizmatini, sanitar ta’lim va tibbiy statistika muassasalari, OITSga qarshi kurash markazlari va sud-tibbiyot ekspertizasi muassasalari xarajatlari, shuningdek boshqa toifalarga kiritilmagan sog‘liqni saqlash sohasidagi boshqa xizmatlarga xarajatlar aks ettiriladi.
 103. 7 075 000 “Sog‘liqni saqlash sohasidagi ilmiy-tadqiqot, tajriba-konstruktorlik ishlari” bo‘limi bo‘yicha sog‘liqni saqlash sohasidagi ilmiy va amaliy tadqiqotlar xarajatlari, jumladan sog‘liqni saqlash sohasidagi fanga xizmat qiluvchi noyob obyektlar va muassasalar, katta ilmiy va investitsion loyihalarni ekspertizadan o‘tkazish, ilmiy-texnik dasturlarning ustuvor yo‘nalishlari va innovatsion ishlanmalar xarajatlari aks ettiriladi.
 104. 7 076 000 “Boshqa toifalarga kiritilmagan sog‘liqni saqlash masalalari” bo‘limida O‘zbekiston Respublikasi Sog‘liqni saqlash vazirligi markaziy apparatini saqlash, loyihalarni amalga oshirish bo‘yicha, jumladan, “Salomatlik-3” loyihasi, “Ayollar va bolalar sog‘lig‘ini mustahkamlash” loyihasi “Unni fortifikatsiya qilish milliy dasturi” loyihasi” xarajatlari, tibbiy-mehnat ekspert komissiyalari, kapital qo‘yilmalar xarajatlari, shuningdek sog‘liqni saqlash bo‘yicha boshqa tadbirlar hamda maqsadli xarajatlar uchun ayrim tashkilotlarga ajratilgan mablag‘lar aks ettiriladi. 
 105. 7 080 000 “Dam olish, madaniyat, sport va din” bo‘limi bo‘yicha dam olish va sport bilan shug‘ullanish bo‘yicha xizmatlar, madaniyat sohasidagi xizmatlar, jismoniy tarbiya va sport sohasidagi xizmatlar, radioeshittirish va televizion ko‘rsatuvlar hamda nashriyot ishlari hamda kinomahsulot yaratish bilan bog‘liq xizmatlar, din bilan bog‘liq xizmatlar va boshqa jamoatchilik xizmatlari, dam olish, madaniyat, sport va din sohasidagi ilmiy-tadqiqot, tajriba-konstruktorlik ishlanmalari, shuningdek boshqa toifalarga kiritilmagan dam olish, madaniyat, sport va din masalalari xarajatlari aks ettiriladi. 
 106. 7 081 000 “Dam olish va sport bilan shug‘ullanishni tashkil qilish bo‘yicha xizmatlar” bo‘limida dam olish va sport bilan shug‘ullanishni tashkil etish xarajatlari aks ettiriladi.
 107. 7 082 000 “Madaniyat sohasidagi xizmatlar” bo‘limida kutubxonalar, muzeylar, ko‘rgazmalar va ko‘rgazma zallari, saroylar va madaniyat uylari, klublar va klub tipidagi muassasalar, ijodiyot uylari, ijodiy uyushmalar, teatrlar, filarmoniyalar, musiqa jamoalari va ansambllarini saqlash xarajatlari, ta’mirlash ishlari o‘tkazishni nazarda tutuvchi tadbirlarni moliyalashtirish xarajatlari, madaniyat bo‘yicha boshqa muassasalar xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 108. 7 083 000 “Jismoniy tarbiya va sport sohasidagi xizmatlar” bo‘limida jismoniy tarbiya bo‘yicha tadbirlar, sport inshootlari, universal sport saroyini, Ixtisoslashtirilgan suv sportini rivojlantirish Respublika markazini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi. 
 109. 7 084 000 “Radioeshittirish va televideniya ko‘rsatuvlari, nashriyot ishlari, shuningdek kinomahsulot yaratish bilan bog‘liq xizmatlar” bo‘limida kinomahsulotlar yaratish bo‘yicha, radioeshittirishlar va televideniya ko‘rsatuvlari, davriy matbuot, nashriyotlar, ommaviy axborot vositalari xarajatlari hamda maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 110. 7 085 000 “Din bilan bog‘liq xizmatlar va boshqa jamoatchilik xizmatlari” bo‘limida O‘zbekiston Respublikasi Vazirlar Mahkamasi huzuridagi Din ishlari bo‘yicha qo‘mitani, Inson huquqlari bo‘yicha milliy markazni, YUNESKO ishlari bo‘yicha O‘zbekiston Respublikasi Milliy komissiyasini, Oila va xotin-qizlar davlat qo‘mitasini, Respublika Ma’naviyat va ma’rifat markazini saqlash xarajatlari, shuningdek nodavlat notijorat tashkilotlarini, fuqarolik jamiyati institutlarini davlat tomonidan qo‘llab-quvvatlash xarajatlari hamda maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 111. 7 088 000 “Dam olish, madaniyat, sport va din sohasidagi ilmiy-tadqiqot, tajriba-konstruktorlik ishlari” bo‘limida dam olish, madaniyat, sport va din sohalaridagi ilmiy va amaliy tadqiqotlar xarajatlari, jumladan, dam olish, madaniyat, sport va din sohasidagi fanga xizmat qiluvchi noyob obyektlar va muassasalar, katta ilmiy va investitsion loyihalarni ekspertizadan o‘tkazish, ilmiy-texnik dasturlarning ustuvor yo‘nalishlari va innovatsion ishlanmalar xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 112. 7 089 000 “Boshqa toifalarga kiritilmagan dam olish, madaniyat, sport va din masalalari” bo‘limida O‘zbekiston Respublikasi Madaniyat vazirligi va Sportni rivojlantirish vazirligi, san’at bo‘yicha boshqa tadbirlar, madaniy-ma’rifiy muassasalar va tadbirlar xarajatlari, shuningdek budjet ajratmalari, budjet ssudalari va boshqa manbalar hisobidan kapital qo‘yilmalar hamda boshqa tadbirlar xarajatlari aks ettiriladi.
 113. 7 090 000 “Ta’lim” bo‘limi bo‘yicha maktabgacha ta’lim, umumiy o‘rta ta’lim, oliy ta’lim, bosqichlarga bo‘linmagan ta’lim, ta’lim tizimida yordamchi xizmatlar, ta’lim sohasidagi boshqaruv xizmatlari, ta’lim sohasidagi ilmiy-tadqiqot, tajriba-konstruktorlik ishlanmalari, shuningdek, boshqa toifalarga kiritilmagan ta’lim xarajatlari aks ettiriladi.
 114. 7 091 000 “Maktabgacha ta’lim” bo‘limida bolalar maktabgacha ta’lim tashkilotlari, maktabgacha maktab — bolalar tashkilotlari xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 115. 7 092 000 “Umumiy o‘rta ta’lim” bo‘limida boshlang‘ich va o‘rta maktablar, maktab-internatlar, alohida rejimdagi maktab-internatlar, akademik litseylar, professional ta’lim muassasalari, ixtisoslashtirilgan kasb-hunar maktablarini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 116. 7 094 000 “Oliy ta’lim” bo‘limida oliy ta’lim muassasalarini saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi. 
 117. 7 095 000 “Bosqichlarga bo‘linmagan ta’lim” bo‘limida mehribonlik uylari, bolalar shaharchalari, “SOS — O‘zbekiston Bolalar mahallalari”ni saqlash xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 118. 7 096 000 “Ta’lim tizimida yordamchi xizmatlar” bo‘limida bolalar bilan maktabdan tashqari ishlar bo‘yicha tadbirlarga va tashkilotlarga, yo‘nalishli tadbirlar va malaka oshirish institutlarini saqlash, xalq ta’limi bo‘yicha uslubiy ishlar, texnik targ‘ibotlar va boshqa tadbirlar xarajatlari, O‘zbekiston Respublikasi Xalq ta’limi vazirligi huzuridagi budjetdan tashqari Respublika maqsadli kitob jamg‘armasi, musiqa va san’at bolalar maktablari, Sport turlari bo‘yicha respublika oliy sport mahorati maktablari, shuningdek kadrlar tayyorlash bo‘yicha boshqa o‘quv muassasalarini saqlash xarajatlari hamda maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 119. 7 097 000 “Ta’lim sohasidagi ilmiy-tadqiqot, tajriba-konstruktorlik ishlari” bo‘limida ta’lim sohasidagi ilmiy va amaliy tadqiqot xarajatlari, jumladan, ta’lim sohasidagi fanga xizmat qiluvchi noyob obyektlar va muassasalar, katta ilmiy va investitsion loyihalarni ekspertizadan o‘tkazish, ilmiy-texnik dasturlarning ustuvor yo‘nalishlari va innovatsion ishlanmalar xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 120. 7 098 000 “Boshqa toifalarga kiritilmagan ta’lim masalalari” bo‘limida O‘zbekiston Respublikasi Oliy va o‘rta maxsus ta’lim vazirligini, O‘zbekiston Respublikasi Xalq ta’limi vazirligi markaziy apparatini va uning hududiy bo‘linmalarini saqlash xarajatlari, O‘zbekiston Respublikasi Maktabgacha ta’lim vazirligi va uning hududiy bo‘linmalarini saqlash xarajatlari, shuningdek budjet ajratmalari, budjet ssudalari va boshqa manbalar hisobidan kapital qo‘yilmalar xarajatlari, shuningdek boshqa xarajatlar va maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 121. 7 100 000 “Ijtimoiy himoya” bo‘limi bo‘yicha kasallik, mehnatga layoqatsizlik va kam ta’minlanganlik xarajatlari, jumladan, vaqtinchalik mehnatga layoqatsizlik bo‘yicha nafaqalar va kam ta’minlanganlarni qo‘llab-quvvatlash, qarilik ta’minoti, oila va bolalarni qo‘llab-quvvatlash, ishsizlik, uy-joy bilan ta’minlash bo‘yicha yordam xarajatlari, Chernobil AES halokati oqibatlarini bartaraf etishda qatnashganlarni ijtimoiy himoya qilish bo‘yicha xarajatlar, ijtimoiy muhofaza sohasida ilmiy-tadqiqot, tajriba-konstruktorlik ishlanmalari, boshqa toifalarga kiritilmagan ijtimoiy muhofaza masalalari xarajatlari aks ettiriladi.
 122. 7 101 000 “Kasalliklar, mehnatga layoqatsizlik va kam ta’minlanganlik” bo‘limida bolalikdan nogironligi bo‘lgan shaxslarga nafaqalar, nogironligi bo‘lgan bolalarni o‘qitish va ish bilan ta’minlash, qariyalar va nogironligi bo‘lgan shaxslar uchun sanatoriyalar va internat-uylari, kichik yoshdagi nogironligi bo‘lgan bolalar uchun internat-uylari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 123. 7 102 000 “Qarilik” bo‘limi bo‘yicha uyda ijtimoiy yordam xizmati bo‘limlari, O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining ijro etuvchi apparatini va uning hududiy bo‘linmalarini saqlash xarajatlari, pensiya, nafaqa va kompensatsiya to‘lovlarini to‘lash va yetkazib berish xarajatlari, blanka mahsulotlari va pensiya ruxsatnomalarini tayyorlash, pensiya to‘lash vedomostlari uchun qog‘oz sotib olish, mamlakat tashqarisiga pensiya ishlarini o‘tkazish xarajatlari, tashkilotlarda pensiya va nafaqalarning to‘g‘ri tayinlanishini tekshirish uchun safar xarajatlari hamda harbiy xizmatchilarga pensiya va nafaqalar xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar xarajatlari aks ettiriladi.
 124. 7 103 000 “Oila va bolalar” bo‘limida 14 yoshgacha voyaga yetmagan bolalari bo‘lgan oilalarga har oylik nafaqalar, 2 yoshgacha bo‘lgan bolalarni parvarishlayotgan onalarga har oylik nafaqalar, kam daromadli oilalarga har oylik moddiy yordamlar, tabiiy ofatlar natijasida zarar ko‘rgan oilalarga moddiy yordamlar xarajatlari hamda maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 125. 7 104 000 “Ishsizlik” bo‘limida ishsizlik bo‘yicha nafaqalar, Bandlikka ko‘maklashish markazlarining taklifiga binoan ishlash uchun boshqa joyga ixtiyoriy ravishda ko‘chib o‘tish uchun kompensatsiyalar to‘lash va qonun hujjatlariga muvofiq ishsizlarga moddiy yordam berish, haq to‘lanadigan jamoat ishlarini qonunchilik hujjatlarida belgilangan tartibda mablag‘ bilan ta’minlash, ishsizlarga muddatidan oldin pensiya tayinlanganligi sababli O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasi xarajatlarini qoplash, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 126. 7 105 000 “Uy-joy” bo‘limida aholini ijtimoiy muhofaza qilish maqsadida uylarni ekspluatatsiya qilish bo‘yicha xarajatlarni to‘liq yoki qisman qoplashga, yetim bolalar va ota-ona qaramog‘idan mahrum bo‘lgan bolalarga turar joy sotib olish hamda turar joy sotib olish bilan bog‘liq boshqa xarajatlar, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 127. 7 106 000 “Ijtimoiy qo‘llab-quvvatlash bo‘yicha xarajatlar” bo‘limida Chernobil AES halokati oqibatlarini bartaraf etishda qatnashgan shaxslarni ijtimoiy qo‘llab-quvvatlash va radiatsiya-yadro obyektlarida harbiy xizmatni o‘tagan pensiya yoshidagi shaxslarni ijtimoiy himoya qilish xarajatlari, imtiyoz va kompensatsiyalarni to‘lash xarajatlari, ijtimoiy sug‘urta bo‘yicha xarajatlar, pensiya ta’minoti bo‘yicha imtiyozlar berish bilan bog‘liq to‘lovlar aks ettiriladi.
 128. 7 108 000 “Ijtimoiy muhofaza sohasida ilmiy-tadqiqot, tajriba-konstruktorlik ishlari” bo‘limida ijtimoiy himoya sohasidagi ilmiy va amaliy tadqiqot xarajatlari, jumladan, ijtimoiy himoya sohasidagi fanga xizmat qiluvchi noyob obyektlar va muassasalar, katta ilmiy va investitsion loyihalarni ekspertizadan o‘tkazish, ilmiy-texnik dasturlarning ustuvor yo‘nalishlari va innovatsion ishlanmalar xarajatlari, shuningdek maqsadli xarajatlar uchun ayrim tashkilotlarga ajratilgan mablag‘lar aks ettiriladi.
 129. 7 109 000 “Boshqa toifalarga tegishli bo‘lmagan ijtimoiy muhofaza masalalari” bo‘limida O‘zbekiston Respublikasi Bandlik va mehnat munosabatlari vazirligi markaziy apparatini va uning hududiy bo‘linmalarini saqlash xarajatlari, O‘zbekiston Respublikasining Bandlikka ko‘maklashish davlat jamg‘armasi xarajatlari, ijtimoiy ta’minotning boshqa tadbirlari, ijtimoiy moslashuv markazlarini, Odam savdosi jabrdiydalariga yordam berish bo‘yicha Respublika reabilitatsiya markazini, nogironligi bo‘lgan shaxslarni reabilitatsiya qilish va protezlash markazlarini saqlash xarajatlari, zararni qoplash, shuningdek budjet ajratmalari, budjet ssudalari va boshqa manbalar hisobidan kapital qo‘yilmalar, shuningdek boshqa xarajatlar aks ettiriladi.
 130. Iqtisodiy tasnif budjet tizimi budjetlari xarajatlarini xo‘jalik belgilariga, ishlab chiqarish elementlariga ko‘ra farqlashni nazarda tutadi, davlat boshqaruvida amalga oshirilayotgan xarajatlarning iqtisodiy mazmunidan kelib chiqib budjet xarajatlari yo‘nalishlarini belgilab beradi. Iqtisodiy tasnifning tuzilmasi quyidagi ko‘rinishda bo‘ladi:
 131. Iqtisodiy tasnif toifalar, moddalar va kichik moddalar kodlarini o‘z ichiga olgan 7 raqamdan iborat.
 toifa — 2 ta raqam;
 modda — 1 ta raqam;
 kichik modda — 1 ta raqam;
 element — 3 ta raqam.
 132. 41 00 000 “Ishchilar mehnatiga haq to‘lash” toifasi mehnat qonunchiligiga muvofiq budjet tashkilotlari ishchilariga bajargan (bajarilayotgan) ishiga pul yoki natura ko‘rinishida taqdirlash lozim bo‘lgan xarajatlarni aks ettiradi. Mazkur toifaga ijtimoiy sug‘urta dasturiga ishchilar nomidan ish beruvchilarning amalga oshiradigan “Ish haqi” (41 10 000) va “Ijtimoiy ehtiyojlarga ajratmalar/badallar” (41 20 000) moddalari kiradi. 
 133. 41 10 000 “Ish haqi” moddasi ish beruvchi tomonidan davlat xizmatchilariga beriladigan barcha to‘lovlarni o‘z ichiga oladi va unga 41 11 000 “Pul shaklidagi ish haqi” kichik moddasi ham kiradi.
 134. 41 11 000 “Pul shaklidagi ish haqi” kichik moddasi quyidagi elementlardan iborat: 41 11 100 “Asosiy ish haqi”, 41 11 200 “Ish haqiga ustama va qo‘shimcha to‘lovlar”, 41 11 210 “Umumta’lim, o‘rta maxsus, professional ta’limi muassasalarining o‘rnak ko‘rsatgan xodimlarini rag‘batlantirishning Direktor jamg‘armasi mablag‘lari”, 41 11 220 “Tibbiyot tashkilotlari xodimlariga ustama va qo‘shimchalar”.
 135. 41 11 100 “Asosiy ish haqi” elementi — bu O‘zbekiston Respublikasi qonunchiligiga muvofiq mehnat shartnomasi yoki fuqarolik-huquqiy bitimlari bo‘yicha jismoniy shaxslarga hisoblanadigan va to‘lanadigan to‘lovlar hisoblanib, predmeti ish bajarish va xizmat ko‘rsatish bo‘lib hisoblanadi, shu jumladan:
 to‘lovlar: lavozim maoshlari, yagona tarif setkasi bo‘yicha tarif stavkalari, soatbay haq to‘lash, harbiy va maxsus unvonlar bo‘yicha;
 mukofotlar, moddiy yordamlar, yillik ish yakunlari bo‘yicha taqdirlash, mualliflik, ijrochilik va postanovka uchun mukofotlar va boshqa mukofot va rag‘batlantirish to‘lovlari;
 yillik mehnat ta’tillari, o‘quv ta’tillari, foydalanilmagan ta’til uchun kompensatsiya to‘lovlari;
 xodimlarning kasbiy tayyorgarlik, malaka oshirish, yoki boshqa kasblarga o‘rganish davri uchun, tibbiy tekshiruv kunlari, qon topshirish va donor-xodimlarga taqdim qilinadigan dam olish davri, davlat yoki jamoat majburiyatlarini bajarishda ishtirok etish kunlari uchun to‘lovlar;
 malakaviy razryad (martaba darajasi, diplomatik martaba, malakaviy klass); 
 davlat va boshqa xizmatlarning o‘ziga xos shartlari; 
 uzoq xizmat muddati uchun; 
 qonunchilik hujjatlariga muvofiq amalga oshiriladigan tabiiy-iqlim sharoitlari noqulay bo‘lgan joylardagi ishlar bilan bog‘liq qo‘shimcha to‘lovlar (ish staji uchun ustamalar, baland tog‘li, cho‘l va suvsiz hududlarda ishlaganlik uchun belgilangan koeffitsiyentlar bo‘yicha to‘lovlar); 
 maxfiylik darajasiga ega bo‘lgan ma’lumotlar bilan ishlaganlik; 
 shifr ishi xavfsizligi; 
 maxsus rejimdagi ishlar; 
 davlat siri bilan ishlash huquqi; 
 o‘ziga xos sharoit; 
 dotsent va professor lavozimlari; 
 ilmiy unvon; 
 ilmiy daraja; 
 tungi vaqtda, bayram va dam olish kunlarida ishlaganlik uchun va boshqa ustamalar;
 boshqa shunga o‘xshash xarajatlar.
 136. 41 11 200 “Ish haqiga ustama va qo‘shimcha to‘lovlar” elementi o‘z ichiga quyidagi elementlarni oladi:
 41 11 210 “Umumta’lim, o‘rta maxsus, professional ta’limi muassasalarining o‘rnak ko‘rsatgan xodimlarini rag‘batlantirishning Direktor jamg‘armasi mablag‘lari”; 
 1 11 220 “Tibbiyot tashkilotlari xodimlariga ustama va qo‘shimchalar”.
 137. 41 11 210 “Umumta’lim, o‘rta maxsus, professional ta’limi muassasalarining o‘rnak ko‘rsatgan xodimlarini rag‘batlantirishning Direktor jamg‘armasi mablag‘lari” quyidagi xarajatlarni o‘z ichiga oladi:
 umumta’lim muassasalarida o‘rnak ko‘rsatgan o‘qituvchilarning bazaviy tarif stavkalariga har oylik ustama to‘lovlari; 
 o‘rta maxsus, professional ta’limi muassasalarining faqat yuksak kasb mahoratiga ega bo‘lgan va o‘quv-tarbiya jarayoni sifati oshishiga aniq shaxsiy hissa qo‘shayotgan o‘qituvchilari va ishlab chiqarish ta’limi ustalarining bazaviy tarif stavkalariga har oylik ustama to‘lovlari;
 faqat tejalgan mablag‘lar mavjud bo‘lgandagina xodimlarning vaqtincha mehnatga layoqatsizligi bo‘yicha to‘lanmagan nafaqalarni moliyalashtirishga; 
 umumta’lim, o‘rta-maxsus, professional ta’limi muassasalari xodimlariga bir yo‘la mukofot va moddiy yordam ko‘rsatish to‘lovlari.
 138. 41 11 220 “Tibbiyot tashkilotlari xodimlariga ustama va qo‘shimchalar” elementi o‘rnak ko‘rsatgan tibbiyot xodimlarini moddiy rag‘batlantirish xarajatlarini o‘z ichiga oladi.
 139. 41 20 000 “Ijtimoiy ehtiyojlarga ajratmalar/badallar” moddasi xodimlarni ijtimoiy nafaqalar, jumladan pensiya va boshqa xarajatlarni ta’minlash maqsadida qonunchilikka muvofiq davlat boshqaruvi sektori birliklari tomonidan amalga oshiriladigan, haqiqatda o‘tkaziladigan yoki shartli hisob-kitob qilinadigan to‘lovlarni o‘z ichiga oladi.
 140. Mazkur moddaga 41 21 100 “Ijtimoiy soliq” va 41 21 200 “Ijtimoiy ehtiyojlarga boshqa ajratmalar/badallar” elementlarini o‘z ichiga olgan 41 21 000 “Ijtimoiy ehtiyojlarga haqiqatda qilinadigan ajratmalar/badallar” kichik moddasi, shuningdek 41 22 000 “Shartli hisoblanadigan ijtimoiy ehtiyojlarga ajratmalar/badallar” kichik moddasi kiradi.
 141. 41 21 100 “Ijtimoiy soliq” elementiga ish beruvchilarning qonunchilikka muvofiq belgilangan miqdorlarda ish haqi fondidan ajratmalari bo‘yicha xarajatlari kiradi.
 142. 41 21 200 “Ijtimoiy ehtiyojlarga boshqa ajratmalar/badallar” elementi sug‘urta tariflari bo‘yicha majburiy tibbiy sug‘urtaga, ishlab chiqarishdagi baxtsiz hodisa va kasb kasalliklaridan majburiy davlat ijtimoiy sug‘urtasi bo‘yicha badallarni, shuningdek, ijtimoiy ehtiyojlarga boshqa badallar va ajratmalarni o‘z ichiga oladi.
 143. 42 00 000 “Tovar va xizmatlar bo‘yicha xarajatlar” toifasi budjet tashkilotlari tomonidan tovarlar va xizmatlar ishlab chiqarish uchun sotib olingan tovarlar va xizmatlardan tarkib topadi va quyidagi moddalarni o‘z ichiga oladi:
 42 10 000 “Xizmat safarlari xarajatlari”;
 42 20 000 “Kommunal xizmatlari”;
 42 30 000 “Saqlab turish va joriy ta’mirlash”;
 42 40 000 “Ijara bo‘yicha xarajatlar”;
 42 50 000 “Moddiy aylanma vositalar zaxiralariga xarajatlar”;
 42 90 000 “Tovar va xizmatlar sotib olish uchun boshqa xarajatlar”.
 144. 42 10 000 “Xizmat safarlari xarajatlari” moddasida respublika hududidagi (42 11 000 kichik moddasi) va O‘zbekiston Respublikasi tashqarisidagi (42 12 000 kichik moddasi) xizmat safarlari va xizmatga oid yurishlar bilan bog‘liq bo‘lgan barcha xarajatlar hisobga olinadi.
 145. 42 11 000 “Respublika hududida” kichik moddasi mamlakat ichidagi barcha xizmat safarlari va xizmatga oid yurishlar bilan bog‘liq bo‘lgan xarajatlarni o‘z ichiga oladi.
 146. 42 12 000 “Chet davlatlarga chiqish bilan bog‘liq” kichik moddasi O‘zbekiston Respublikasi tashqarisidagi xizmat safarlari va xizmatga oid yurishlar bilan bog‘liq bo‘lgan xarajatlarni o‘z ichiga oladi.
 147. 42 20 000 “Kommunal xizmatlari” moddasiga davlat boshqaruv sektori birliklarining o‘z ehtiyojlarini ta’minlash uchun ko‘rsatiladigan kommunal xizmat shartnomalari to‘lovi, jumladan: elektroenergiya (42 21 000 kichik moddasi), tabiiy gaz (42 22 000 kichik moddasi), issiq suv va issiqlik energiyasi (42 23 000 kichik moddasi), sovuq suv va oqova (42 24 000 kichik moddasi) hamda axlatlarni yig‘ishtirish va olib chiqib ketish xizmati uchun, shuningdek energetik va boshqa resurslar olish (benzin va boshqa YoMMlardan tashqari) (42 25 000 kichik moddasi) xarajatlari kiradi, shu jumladan:
 42 21 000 “Elektroenergiya” kichik moddasida joriy xo‘jalik maqsadlari uchun elektroenergiya qiymatini to‘lash bo‘yicha xarajatlar hisobga olinadi;
 42 22 000 “Tabiiy gaz” kichik moddasida joriy xo‘jalik maqsadlari uchun tabiiy gaz qiymatini to‘lash bo‘yicha xarajatlar hisobga olinadi;
 42 23 000 “Issiq suv va issiqlik energiyasi” kichik moddasida joriy xo‘jalik maqsadlari uchun issiq suv va issiqlik energiyasi qiymatini to‘lash bo‘yicha xarajatlar hisobga olinadi;
 42 24 000 “Sov